5. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ.12598 της 17 Οκτ./24 Νοεμ. 1952 Περί τρόπου μεταφοράς ειδών τινων από Κινάρου εις Αιγιάλην Αμοργού και τανάπαλιν. 1.Επιτρέπομεν την άνευ τελωνειακών διατυπώσεων μεταφοράν α)προϊόντων παραγωγής της νησίδος Κινάρου εις Αιγιάλην Αμοργού β)επίπλων, σκευών και ειδών οικιακής χρήσεως ως και προϊόντων εις μικράς ποσότητας εκ Κινάρου εις Αιγιάλην και τανάπαλιν. 2.Επιτρέπομεν την μεταφοράν ζώντων ζώων ανηκόντων εις τους κατοίκους της Κινάρου εκ ταύτης εις Αιγιάλην και τανάπαλιν βάσει αδείας του Τελωνοφυλακείου Αιγιάλης. Η άδεια αύτη, προκειμένου περί τοιούτων μεταφορών εκ Κινάρου εις Αιγιάλην, θα εκδίδηται κατόπιν προηγουμένης εγκρίσεως του Τελωνείου Καλύμνου, εις την χωρικήν δικαιοδοσίαν του οποίου υπάγεται η νησίς Κίναρος. Αι εκδιδόμεναι άδειαι δια τας εξ Αιγιάλης εις Κίναρον ταοαύτας μεταφοράς θα αποστέλλωνται ταχυδρομικώς μετά την φόρτωσιν εις το Τελωνείον Καλύμνου. Το Τελωνείον Καλύμνου θα παρακολουθή τας τοιαύτας φορτώσεις προς αποφυγήν καταστρατηγήσεως της υφισταμένης απαγορεύσεως μεταφοράς τοιούτων ζώων εκ Δωδεκανήσου εις λοιπήν Ελλάδα. Προς τούτο οι κάτοικοι της Κινάρου θέλουσιν υποβάλλει δήλωσιν εις διπλούν εις το Τελωνοφυλακείον Αιγιάλης περί των ζώων άτινα διατρέφουσι επί της νησίδος εξ ων η μία θέλει υποβληθή εις το Τελωνείον Καλύμνου η δε ετέρα θέλει παραμείνει εις το αρχείον του εν λόγω Τελωνοφυλακείου. Σελ. 299 164 Μεταφορά στο εσωτερικό 30.Β.α.1-5 